# రేచుక్క-పగటిచుక్క

|  |
| --- |
| **రేచుక్క-పగటిచుక్క** (1959 తెలుగు సినిమా) |
| దర్శకత్వం | కమలాకర కామేశ్వర రావు  |
| తారాగణం | నందమూరి తారక రామారావు, షావుకారు జానకి, ఎస్.వి.రంగారావు |
| సంగీతం | టి.వి.రాజు |
| నిర్మాణ సంస్థ | స్వస్తిక్ పిక్చర్స్  |
| భాష | తెలుగు |

ఈ సినిమాను తెలుగుతో పాటు, తమిళంలో రాజ సేవయ్ అనే పేరుతో, కన్నడంలో "రాజశేఖర" అనే పేరుతోను ఒకే సారి నిర్మించారు'. రేచుక్క పగటి చుక్క ' చిత్రం తెలుగులో నందమూరి తారక రామారావు, షావుకారు జానకి , సామర్ల వెంకట రంగారావు, పసుపులేటి కన్నాంబ మొదలగు వారు నటించారు. కమలాకర కామేశ్వరరావు దర్శకత్వం వహించిన ఈ చిత్రానికి సంగీతం తోటకూర వెంకట రాజు అందించారు. స్వస్తిక్ పిక్చర్స్ పతాకంపై నిర్మించిన ఈ చిత్రం 1959 మే 14 న విడుదల.

## నటీనటులు

* ఎన్.టి.రామారావు\_విజయకుమార్
* షావుకారు జానకి\_రాజకుమారి
* సి.యస్.ఆర్. ఆంజనేయులు\_మహారాజు వీరరాఘవ
* ఎస్.వి.రంగారావు\_విజయ రాయల్
* కన్నాంబ\_ సుమతీదేవి
* మహంకాళి వెంకయ్య\_పులి దొర
* ఎస్.వరలక్ష్మి\_ గౌరి
* చిత్తూరు నాగయ్య\_ ధర్మదేవుడు
* బొడ్డపాటి
* రాజనాల\_ ఉత్తరకుమారుడు
* ఆర్.నాగేశ్వరరావు\_విక్రమసింహుడు
* రేలంగి వెంకట్రామయ్య\_ అయోమయం
* పద్మనాభం\_టిక్కు
* గిరిజ
* ఛాయాదేవి\_ పూటకూళ్లమ్మ అవ్వ
* మోహన.

## సాంకేతికవర్గం

* మాటలు- పాటలు: సముద్రాల జూనియర్
* నృత్యం: వెంపటి సత్యం
* కళ: తోట
* కెమెరా: ఎం.ఎ.రెహమాన్
* కూర్పు: జి.డి.జోషి
* స్టంట్స్: మాస్టర్ సోము
* దర్శకత్వం: కమలాకర కామేశ్వరరావు
* చిత్రానువాదం, నిర్మాత:నందమూరి త్రివిక్రమరావు
* కథ: నందమూరి త్రివిక్రమరావు
* నేపథ్య గాయకులు: ఘంటసాల వెంకటేశ్వరరావు, మాధవపెద్ది సత్యం, పిఠాపురం నాగేశ్వరరావు, శిష్ట్లా జానకి, పులపాక సుశీల, పి.లీల, ఎ.పి.కోమల
* నిర్మాణ సంస్థ: స్వస్తిక్ పిక్చర్స్
* విడుదల:14:05:1959.

## కథ

చక్రవర్తి వీరరాఘవులు (సీఎస్‌ఆర్) అసమర్ధుడు, పిరికివాడు. దీంతో అతని తమ్ముడు విక్రమసింహుడు అధికారం చెలాయిస్తుంటాడు. సామంత రాజు విజయరాయలు (ఎస్‌వి రంగారావు), భార్య సుమతి (కన్నాంబ) తనయుడి పుట్టిన రోజు వేడుకల్లో ఉండగా, సమావేశానికి హాజరుకావాలంటూ చక్రవర్తి నుంచి ఆహ్వానం వస్తుంది. ఆ సభలో విక్రమసింహుని వల్ల తాను గర్భవతినయ్యానని, తనను స్వీకరించమని ఆటవిక నాయకుడు పులిరాజు (మహంకాళి వెంకయ్య) కుమార్తె గౌరి (ఎస్ వరలక్ష్మి) వేడుకుంటుంది. అయితే విక్రమసింహుని తిరస్కారంతో ఆమె ఆత్మహత్యకు పాల్పడుతుంది. దానికి ఆగ్రహించిన పులిరాజు, అతని అనుచరులను విక్రముడు దండించబోగా విజయరాయలు వారిస్తాడు. దాంతో విక్రమసింహుడు విజయరాయలను బంధించి అతని తోట తగలబెట్టిస్తాడు. ఆ ప్రమాదం నుంచి సుమతి, కొడుకు తప్పించుకుంటారు. పులిరాజు విజయరాయలను విడిపించి తనతో తీసుకెళ్తాడు. రాయలకోసం వెళ్లిన సేనాధిపతి ధర్మదేవుడు (నాగయ్య)కి బాలుడు, దాదిగా సుమతి లభిస్తారు. వారిని తన భవనానికి తెస్తాడు. విజయరాయలు రేచుక్కగా మారి విక్రమసింహుని అన్యాయాలు ఎదిరిస్తుంటాడు. చక్రవర్తి వీరరాఘవులుకు జన్మించిన ఆడపిల్లను విక్రమ్ అంతం చేయబోగా రేచుక్క ఆ పిల్లను రక్షించి పెంచి పెద్దచేస్తాడు. విజయ్‌కుమార్ (ఎన్టీఆర్)గా పెరిగిన రాయల కుమారుడు సకల విద్యలునేర్చి విజయదశమి వేడుకల్లో పోటీల్లో స్నేహితుడు అయోమయం (రేలంగి)తోపాటు పాల్గొంటాడు. అంతకుముందుగా విక్రమసింహుని కుమారుడు ఉత్తరకుమారుని (రాజనాల) రేచుక్క బంధిస్తాడు. పోటీల్లో విజయం సాధించిన విజయుని, తన కుమారుని విడిపించి రేచుక్కను బంధించి తెమ్మని విక్రమసింహుడు ఆదేశిస్తాడు. ఆరు నెలల గడువులో సాధించమన్న ఆ లక్ష్యం కోసం వెళ్లిన విజయుడు, యువరాణిని (జానకి) కలుసుకోవటం, ఆమెతో ప్రేమలో పడటం జరుగుతుంది. తొలుత ఉత్తర కుమారుని విడిపించి, ఆపైన రేచుక్కతో తలపడి అతన్ని బంధించి తెస్తాడు విజయుడు. సుమతి అతడు తన భర్తేనని గ్రహించి, ఈ నిజం విజయునికి తెలియచేయటం, వారందరినీ బంధించి హింసించబోయిన విక్రమసింహుని రేచుక్క, విజయుడు ఎదుర్కొని విజయం సాధించటం, యువరాణి, విజయుల వివాహంతో కథ సుఖాంతమవుతుంది,

## పాటల జాబితా

1.అన్నలార తమ్ములారా ఆరోగ్యమే భాగ్యము , ఘంటసాలబృందం, గానం . రచన:, సముద్రాల జూనియర్

2.పంతం పట్టి మేం పయనమయ్యం , గానం . ఘంటసాల బృందం , రచన: సముద్రాల జూనియర్

3.కాదా ఔనా , గానం . ఘంటసాల, సుశీల , రచన: సముద్రాల జూనియర్

4.ఆడుపిల్లా పాడుమామా అరే రొయ్య రొప్పుస్వామి, గానం.పిఠాపురం నాగేశ్వరరావు,శిష్ట్లా జానకి, రచన:సముద్రాల జూనియర్

5.కుచ్చుటోపీ జాడచూసి వచ్చావనుకొంటిని మామ, గానం:ఘంటసాల వెంకటేశ్వరరావు, స్వర్ణలత, రచన:సముద్రాల రామానుజాచార్య.

6.నీవు నేనోయీ నీదాన నేనోయీ పిలుపు విన్నానోయీ, గానం.శిష్ట్లా జానకి, రచన:సముద్రాల రామానుజాచార్య

7.ప్రేమ ప్రేమని నీవంటే నేనేమో అనుకొంటిని ఓరాజా, గానం: పులపాక సుశీల, రచన:సముద్రాల రామానుజాచార్య

8.భళ్లా భళ్లి దేవుడా భలేవాడివి దేవుడా మాయదారి వాడా, గానం.పిఠాపురం నాగేశ్వరరావు,మాధవపెద్ది సత్యం, రచన:సముద్రాల రామానుజాచార్య

9.మనవి సేయవే మనసారా చెలికి నాదు ప్రేమ మనవి, గానం.ఘంటసాల, రచన:సముద్రాల జూనియర్

10.మమ్మేలుకోయే మాయమ్మా మా పాలి తల్లేమాయమ్మ, గానం.మాధవపెద్ది సత్యం బృందం, రచన:సముద్రాల రామానుజాచార్య

11.మాఆశ నీవేగా గారాల మాతల్లి మా నోములపంటా గానం.పి.లీల, రచన:సముద్రాల జూనియర్

12.వర్ధిల్లు రాకుమారా మా ఇంటి శోభమీర మురిపాల సిరులతోడ , గానం.పి.లీల, రచన:సముద్రాల జూనియర్

13.మామోయ్ మామా మా పులిమామా మామోయ్ మామ, రచన:సముద్రాల జూనియర్.

## మూలాలు

## బయటి లింకులు

* ఇంటర్నెట్ మూవీ డేటాబేసు లో *రేచుక్క-పగటిచుక్క*